《过岱下阻雪不得登》
清代·秦松龄

雪色凝空路百盘，十年三过一登难。驽骀那复胜鞿靮，后鹘何当借羽翰。

汉畤秦碑思帝子，金函玉检记祠官。谁知泰岱春晴望，转作峨嵋天半看。

作者简介：（1637—1714）江南无锡人，字汉石，又字次椒，号留仙，又号对岩，晚号苍岘山人。顺治十二年进士，官检讨，以事罢官。康熙间举鸿博，官谕德，不久又罢。家有寄畅园，在惠山之麓，常读书其中。工诗，七律尤善。有《毛诗日笺》、《苍岘山人集》。